Ehdotus NEUVOSTON PÄÄTÖS eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle tehdyn neuvoston päätöksen 2007/198/Euratom muuttamisesta /* COM/2013/0607 final - 2013/0295 (NLE) */





PERUSTELUT 1. EHDOTUKSEN TAUSTA Tällä neuvoston päätöksellä muutetaan eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehtyä neuvoston päätöstä (2007/198/Euratom), jotta luodaan perusta kyseisen yhteisyrityksen, jäljempänä ’Fusion for Energy ‑yhteisyritys’ toiminnan rahoittamiselle vuosina 2014–2020 Euratomin perustamissopimuksen nojalla. Fusion for Energy -yhteisyrityksen rakennusvaiheen kustannusarvio (ainoastaan Euroopan osuus) kauden 2007–2020 osalta oli vuoden 2010 maaliskuussa 7,2 miljardia euroa (vuoden 2008 hinnoin). Heinäkuussa 2010 neuvosto rajasi rakennusvaiheeseen myönnettävän Euroopan rahoituksen 6,6 miljardiin euroon (vuoden 2008 hinnoin). Helmikuussa 2013 Eurooppa-neuvosto vahvisti monivuotista rahoituskehystä koskevassa asetuksessa ITER-hankkeeseen osoitettavien Euratom-sitoumusten enimmäismääräksi 2,707 miljardia euroa kaudella 2014–2020 (vuoden 2011 hinnoin). Seitsemännen puiteohjelman mukainen Euratomin osuus suoritettiin Euratomin perustamissopimuksen 7 artiklan nojalla toteutettavien tutkimus- ja koulutusohjelmien kautta. Tämä rahoitustapa edellytti tutkimusohjelmien yhteydessä sovellettavien osallistumista, sääntöjä, suunnittelua, seurantaa ja arviointia koskevien vaatimusten noudattamista. Nämä vaatimukset ovat nyt tarpeettomia, kun otetaan huomioon Fusion for Energy ‑yhteisyritykselle sen perussäännössä annetut toimivalta ja tehtävät. Toisin kuin seitsemännen puiteohjelman tapauksessa tämä ehdotus ei rakennu Euratomin perustamissopimuksen 7 artiklan mukaiselle tutkimusohjelmalle. Ehdotus perustuu sen sijaan 47 artiklaan, ja siinä viitataan Euratomin osallistumiseen yhteisyrityksen rahoitukseen. Tällä muutoksella pyritään varmistamaan varojen siirtäminen komissiolta Fusion for Energy ‑yhteisyritykselle Euroopan osuutena ITERiin ilman edellä mainittuja tutkimusohjelmille ominaisia vaatimuksia. Tämä ei kuitenkaan – etenkään lisäkustannusten osalta – estä yhteisyrityksen muiden osakkaiden kuin Euratomin vapaaehtoisten maksuosuuksien maksamista yhteisyrityksen perussäännön 12 artiklan 1 kohdan c alakohdan mukaisesti. Tämän muutoksen avulla voidaan varmistaa hankkeen rahoitus seuraavan monivuotisen rahoituskehyksen ajaksi. Etuna on, ettei varojen siirtoa enää rajoiteta viiteen vuoteen, vaikka Euratomin perustamissopimuksen 7 artiklassa näin määrätään tutkimus- ja koulutusohjelmien osalta. Se linjataan monivuotisen rahoituskehyksen kanssa ja kestää seitsemän vuotta. ITER-sopimuksen mukaan ITER-hankkeen alustava kesto on 35 vuotta (eli vuoteen 2041); Euratomin rahoitusta tälle hankkeelle on siis jatkettava myöhemmillä neuvoston päätöksillä. Tämän päätöksen mukaisesti rahoitettavilla toimilla tuetaan Euroopan fuusiokehityssopimuksen (European Fusion Development Agreement, EFDA) marraskuussa 2012 hyväksymän etenemissuunnitelman täytäntöönpanoa. Kyseisen etenemissuunnitelman tavoitteena on energian tuottaminen ydinfuusion avulla vuoteen 2050 mennessä. Tässä muodossaan päätös mahdollistaa synergian ja täydentävyyden neuvoston asetuksen XXX [Euratomin tutkimus- ja koulutusohjelma] mukaisesti rahoitettavien fuusiotutkimustoimien kanssa. 2. KUULEMISTEN JA VAIKUTUSTENARVIOINTIEN TULOKSET Tässä ehdotuksessa otetaan täysin huomioon vastaukset, joita saatiin vihreän kirjan Haasteista mahdollisuuksiin: yhteinen strategiakehys EU:n tutkimus- ja innovointirahoitukselle[1] pohjalta järjestetyssä julkisessa kuulemisessa. Julkinen kuuleminen oli osa tutkimuksen ja innovoinnin puiteohjelmaa Horisontti 2020 täydentävän Euratomin tutkimus- ja koulutusohjelman (2014–2018) valmistelua. ITERiä käsiteltiin tässä julkisessa kuulemisessa sekä vaikutusten arviointia varten tehdyissä sisäisissä ja ulkoisissa selvityksissä. Vaikutusten arvioinnissa tultiin siihen tulokseen, että ITER-hankkeesta, jossa on pidettävä tasapainossa tieteellisiä, teknisiä ja rahoitukseen liittyviä riskejä, saatavia hyötyjä ovat pitkällä aikavälillä fuusioenergian kaupallinen hyödyntäminen ja lyhyellä aikavälillä hyödyt teollisuuden kilpailukyvylle. Eurooppa-neuvoston 8. helmikuuta 2013 hyväksymän päätöksen perusteella tällä ehdotuksella säädetään hankkeen jatkuvuudesta etenkin suhteessa kansainvälisiin kumppaneihin sekä varmistetaan ITER-hankkeen rahoitus seuraavan monivuotisen rahoituskehyksen kokonaiskeston ajaksi. 3. EHDOTUKSEN OIKEUDELLINEN SISÄLTÖ Tämän neuvoston päätöksen oikeusperusta on Euratomin perustamissopimuksen 47 artikla. Tämä päätös on seuraavan monivuotisen rahoituskehyksen kattaman ajanjakson ajan sovellettava perussäädös, ja se toimii komission vuotuisten rahoituspäätösten perustana. Komission päätöksillä mahdollistetaan varojen siirto Fusion for Energy -yhteisyritykselle vuosina 2014–2020. Tällä ehdotuksella korvataan komission 21. joulukuuta 2011 hyväksymä ehdotus neuvoston päätökseksi ITER-hankkeen lisätutkimusohjelmasta (2014–2018)[2]. Parhaillaan on käynnissä menettely Fusion for Energy -yhteisyrityksen perussäännön muuttamiseksi. Muutoksella myönnetään Kroatialle äänioikeudet maan liityttyä Euratomiin 1. heinäkuuta 2013. Lisäksi muutetaan 12 artiklan 1 kohdan a alakohtaa[3] rahoitusmahdollisuuksien laajentamiseksi Euroopan unionin yleisen talousarvion kautta. 4. TALOUSARVIOVAIKUTUKSET Ehdotuksen talousarviovaikutukset sekä sen täytäntöönpanossa tarvittavat henkilöstö- ja hallintoresurssit selostetaan tämän päätösehdotuksen liitteenä olevassa rahoitusselvityksessä. 2013/0295 (NLE) Ehdotus NEUVOSTON PÄÄTÖS eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle tehdyn neuvoston päätöksen 2007/198/Euratom muuttamisesta EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 47 artiklan kolmannen ja neljännen kohdan, ottaa huomioon Euroopan komission ehdotuksen sekä katsoo seuraavaa: (1) Neuvoston päätöksellä 2007/198/Euratom[4] perustettiin eurooppalainen yhteisyritys ITERiä ja fuusioenergian kehittämistä varten, jäljempänä ’yhteisyritys’, vastaamaan Euroopan atomienergiayhteisön (Euratom) osuudesta fuusioenergia-alan kansainvälisessä ITER-organisaatiossa ja Japanin kanssa toteutettavissa laajemman lähestymistavan toimissa sekä valmistelemaan ja sovittamaan yhteen toimintaohjelma, jolla valmistellaan koefuusioreaktorin ja muiden asiaan liittyvien laitteistojen rakentamista. (2) Päätöksessä 2007/198/Euratom vahvistettiin yhteisyrityksen tarvitsemien varojen ohjeellinen kokonaismäärä sekä Euratomin ohjeellinen kokonaisosuus, joka olisi suoritettava Euratomin perustamissopimuksen 7 artiklan nojalla toteutettavien tutkimus- ja koulutusohjelmien kautta. (3) Yhteisyrityksen ITER-hankkeen rakennusvaiheessa tarvitsemien resurssien määrä kauden 2007–2020 osalta oli vuoden 2010 maaliskuussa 7 200 000 000 euroa (vuoden 2008 hinnoin). Euroopan unionin neuvosto rajasi heinäkuussa 2010 tämän määrän 6 600 000 000 euroon (vuoden 2008 hinnoin). (4) Euroopan parlamentti ja neuvosto vahvistivat ITER-hankkeeseen osoitettavien Euratom-sitoumusten enimmäismääräksi monivuotisessa rahoituskehyksessä 2 707 000 000 euroa kaudella 2014–2020 (vuoden 2011 hinnoin). (5) Päätöstä 2007/198/Euratom on tarpeen muuttaa, jotta yhteisyrityksen toimia voidaan kaudella 2014–2020 rahoittaa Euroopan unionin yleisestä talousarviosta Euratomin tutkimus- ja koulutusohjelmien sijaan. (6) Kolmansien maiden, jotka ovat tehneet Euratomin kanssa yhteistyösopimuksen ydinenergiatutkimuksen – hallittu ydinfuusio mukaan luettuna – alalla ja assosioineet näin omat tutkimusohjelmansa Euratomin ohjelmiin, on määrä osallistua yhteisyrityksen toimien rahoittamiseen. Näiden maiden rahoitusosuus olisi määritettävä kunkin maan ja Euratomin yhteistyösopimuksessa. (7) Päätös 2007/198/Euratom olisi saatettava ajan tasalle myös unionin taloudellisten etujen suojaamista koskevien säännösten osalta. (8) Neuvostolle ja Euroopan parlamentille olisi tiedotettava päätöksen 2007/198/Euratom täytäntöönpanosta yhteisyrityksen toimittamien tietojen perusteella. (9) Sen vuoksi päätöstä 2007/198/Euratom olisi muutettava, ON HYVÄKSYNYT TÄMÄN PÄÄTÖKSEN: 1 artikla Muutetaan päätös 2007/198/Euratom seuraavasti: 1) Lisätään 4 artiklan 2 kohtaan alakohta seuraavasti: ”Kolmansien maiden, jotka ovat tehneet Euratomin kanssa yhteistyösopimuksen ydinenergiatutkimuksen – hallittu ydinfuusio mukaan luettuna – alalla ja assosioineet näin omat tutkimusohjelmansa Euratomin ohjelmiin, rahoitusosuus on määritettävä asianomaisessa Euratomin kanssa tehdyssä yhteistyösopimuksessa.” 2) Korvataan 4 artiklan 3 kohta seuraavasti: ”3. Euratomin osuus yhteisyritykseen kaudella 2014–2020 on 2 915 015 000 euroa (nykyhintoina).” 3) Poistetaan 4 artiklan 4 kohta. 4) Lisätään 5 a artikla seuraavasti: ”5 a artikla Unionin taloudellisten etujen suojaaminen 1. Komissio varmistaa asianmukaisin toimenpitein, että tämän päätöksen mukaisesti rahoitettavia toimia toteutettaessa unionin taloudellisia etuja suojataan petoksia, lahjontaa ja muuta laitonta toimintaa ehkäisevillä toimenpiteillä, tehokkailla tarkastuksilla ja, jos sääntöjenvastaisuuksia havaitaan, perimällä aiheettomasti maksetut määrät takaisin sekä soveltuvin osin käyttämällä tehokkaita, oikeasuhteisia ja ennalta ehkäiseviä seuraamuksia. 2. Komissiolla ja sen edustajilla sekä tilintarkastustuomioistuimella on valtuudet tehdä kaikkien Euratomilta tämän päätöksen mukaisesti rahoitusta saaneiden avustuksensaajien, toimeksisaajien, alihankkijoiden ja muiden kolmansien osapuolten osalta asiakirjoihin perustuvia ja paikalla suoritettavia todentamisia ja tarkastuksia. 3. Euroopan petostentorjuntavirasto, jäljempänä ’OLAF’, voi Euroopan parlamentin ja neuvoston asetuksessa (EY) N:o 1073/1999* ja neuvoston asetuksessa (Euratom, EY) N:o 2185/96** säädettyjen säännösten ja menettelyjen mukaisesti suorittaa tutkimuksia, mukaan lukien paikalla suoritettavat todentamiset ja tarkastukset, jotta voidaan määrittää, onko tämän päätöksen nojalla rahoitettuun sopimukseen, päätökseen tai hankintasopimukseen liittynyt unionin taloudellisia etuja vahingoittavia petoksia, lahjontaa tai muuta laitonta toimintaa. Tämän päätöksen täytäntöönpanosta seurauksena olevissa kolmansien maiden ja kansainvälisten järjestöjen kanssa tehdyissä yhteistyösopimuksissa, hankintasopimuksissa, sopimuksissa ja päätöksissä on nimenomaisesti annettava komissiolle, tilintarkastustuomioistuimelle ja OLAFille valtuudet tehdä tilintarkastuksia sekä paikalla suoritettavia todentamisia ja tarkastuksia, sanotun kuitenkaan rajoittamatta 2 kohdan ja tämän kohdan ensimmäisen alakohdan soveltamista. __________________ * Euroopan parlamentin ja neuvoston asetus (EY) N:o 1073/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1). ** Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).” 5) Lisätään 5 b artikla seuraavasti: ”5 b artikla Väliarviointi Komissio toimittaa neuvostolle ja Euroopan parlamentille viimeistään 31 päivänä joulukuuta 2017 kertomuksen tämän päätöksen täytäntöönpanon edistymisestä yhteisyrityksen toimittamien tietojen perusteella. Kertomuksessa vahvistetaan 2 artiklassa tarkoitetun Euratomin osuuden käytöstä saadut tulokset siltä osin kuin on kyse sitoumuksista ja menoista.” 2 artikla Voimaantulo Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2014. 3 artikla Osoitus Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB) 1.3. Ehdotuksen/aloitteen luonne 1.4. Tavoitteet 1.5. Ehdotuksen/aloitteen perustelut 1.6. Toiminnan ja sen rahoitusvaikutusten kesto 1.7. Hallinnointitapa (hallinnointitavat) 2. HALLINNOINTI 2.1. Seuranta- ja raportointisäännöt 2.2. Hallinnointi- ja valvontajärjestelmä 2.3. Toimenpiteet petosten ja sääntöjenvastaisuuksien ehkäisemiseksi 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin 3.2.2. Arvioidut vaikutukset toimintamäärärahoihin 3.2.3. Arvioidut vaikutukset hallintomäärärahoihin 3.2.4. Yhteensopivuus nykyisen monivuotisen rahoituskehyksen kanssa 3.2.5. Ulkopuolisten tahojen osallistuminen rahoitukseen 3.3. Arvioidut vaikutukset tuloihin SÄÄDÖKSEEN LIITTYVÄ RAHOITUSSELVITYS PERUSTIEDOT EHDOTUKSESTA/ALOITTEESTA Ehdotuksen/aloitteen nimi Neuvoston päätös eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 tehdyn neuvoston päätöksen 2007/198/Euratom muuttamisesta Toimintalohko(t) toimintoperusteisessa johtamis- ja budjetointijärjestelmässä (ABM/ABB)[5] - 08 – Tutkimus ja innovointi Ehdotuksen/aloitteen luonne ¨ Ehdotus/aloite liittyy uuteen toimeen. ¨ Ehdotus/aloite liittyy uuteen toimeen, joka perustuu pilottihankkeeseen tai valmistelutoimeen[6]. ý Ehdotus/aloite liittyy käynnissä olevan toimen jatkamiseen. ¨ Ehdotus/aloite liittyy toimeen, joka on suunnattu uudelleen. Tavoitteet Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee Tämän neuvoston päätöksen yleisenä tavoitteena on edistää pitkällä aikavälillä energiajärjestelmän irtautumista hiilestä turvallisella, tehokkaalla ja varmalla tavalla. Tämä neuvoston päätös edistää Eurooppa 2020 -strategian ja lippulaivahankkeiden ”Innovaatiounioni”, ”Globalisaation aikakauden teollisuuspolitiikka” ja ”Uuden osaamisen ja työllisyyden ohjelma” tavoitteiden saavuttamista, koska sillä tuetaan Euroopan korkean teknologian teollisuuden osallistumista Fusion for Energy (F4E) ‑yhteisyrityksen hankintasopimuksiin, jolloin se voi hankkia uusia taitoja ja tuotantovalmiuksia. Koska yksi sen keskeisistä tavoitteista on energiajärjestelmän irtautuminen hiilestä, se myötävaikuttaa myös lippulaivahankkeen ”Resurssitehokas Eurooppa” toteutumiseen. Erityistavoite (erityistavoitteet) sekä toiminto (toiminnot) toimintoperusteisessa johtamis- ja budjetointijärjestelmässä Suoritetaan Euratomin osuus ITER-organisaatioon ITER-laitteistojen rakentamista varten sekä ITERin liitännäistoimia varten. Odotettavissa olevat tulokset ja vaikutukset Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Tämän päätöksen seurauksena Eurooppa suorittaa oman osuutensa ITER-laitoksen rakentamisesta. Eurooppa vastaa hankkeen suurimmasta osuudesta (45 % rakennuskustannuksista), ja päätöksen vaikutukset ovat suurimmat Euroopassa sekä lyhyellä (Euroopan teollisuuden saamat hyödyt) että pitkällä aikavälillä (johtava asema fuusioenergian kaupallisessa hyödyntämisessä). Hankkeella on jo nyt myönteinen vaikutus teollisuuden kilpailukykyyn ja työpaikkojen syntymiseen, sillä hanke edellyttää huipputeknologian komponenttien hankintoja. Yli kolme neljäsosaa Euratomin panostuksesta ITERiin johtaa sopimuksiin yksityisten yritysten kanssa. Euroopassa suoraan ITER-toimien seurauksena syntyvien uusien työpaikkojen määrä on huomattava. Pitkällä aikavälillä ITER tarjoaa Euroopan korkean teknologian teollisuudelle ja rakennusalan yrityksille ainutlaatuisen tilaisuuden hankkia kilpailuetua ja tulla johtaviksi toimijoiksi ensimmäisen sukupolven fuusiovoimalaitosten suunnittelussa ja tämän jälkeen niiden kansainvälisessä kaupallistamisessa. Tulos- ja vaikutusindikaattorit Selvitys siitä, millaisin indikaattorein ehdotuksen/aloitteen toteuttamista seurataan Euroopan osuuden vaikuttavuuden edistymistä ITERin rakentamisessa mitataan indikaattoreilla, jotka kuvaavat, kuinka hyvin F4E on saavuttanut sille asetetut välitavoitteet, jotka koskevat eurooppalaisten komponenttien toimittamista luontoissuorituksina ITERille. F4E:n yleissuunnitelmassa ja vuotuisessa työohjelmassa määritellään aikataulu näiden välitavoitteiden saavuttamiselle kaikkien hankintatoimien osalta ITERin rakentamisen aikana. F4E raportoi säännöllisesti hankkeen edistymisestä hallintoneuvostolleen ja EU:n neuvostolle. Ehdotuksen/aloitteen perustelut Tarpeet, joihin ehdotuksella/aloitteella vastataan lyhyellä tai pitkällä aikavälillä Eurooppa-neuvosto päätti 8. helmikuuta 2013 rahoittaa ITER-hanketta vuosien 2014–2020 monivuotisen rahoituskehyksen puitteissa. Neuvoston päätös mahdollistaa varojen siirron Fusion for Energy -yhteisyritykselle sille annettujen tehtävien suorittamista varten. EU:n osallistumisesta saatava lisäarvo Euratomin osallistuminen perustuu ITER-sopimuksen allekirjoittamiseen. Tämä päätös mahdollistaa F4E:n talousarvion moitteettoman monivuotisen suunnittelun. Vastaavista toimista saadut kokemukset JET-hanke (Joint European Torus) on osoittanut, että suuren fuusiotutkimusinfrastruktuurin rakentaminen ja käyttö Euratomin koordinoimana on tehokasta ja maksimoi tieteelliset ja teolliset hyödyt. ITERin rakentaminen on kuitenkin mittasuhteiltaan ennennäkemätön hanke ja vaatii maailmanlaajuista yhteistyötä, jollaista ei ole aiemmin toteutettu. Yhteensopivuus muiden kyseeseen tulevien välineiden kanssa ja mahdolliset synergiaedut Tällä päätöksellä luodaan synergioita fuusiotutkimustoimien ja Horisontti 2020 -puiteohjelmaa (2014–2018) täydentävän Euratomin tutkimusohjelman kanssa ja täydennetään niitä. Näissä puitteissa toteutettavat fuusiotutkimustoimet antavat tärkeän tieteellisen panoksen ITERin rakentamiseen ja käyttöön. Toiminnan ja sen rahoitusvaikutusten kesto ý Ehdotuksen/aloitteen mukaisen toiminnan kesto on rajattu. ý Ehdotuksen/aloitteen mukainen toiminta alkaa 1.1.2014 ja päättyy 31.12.2020. ý Rahoitusvaikutukset alkavat vuonna 2014 ja päättyvät vuonna 2026. ¨ Ehdotuksen/aloitteen mukaisen toiminnan kestoa ei ole rajattu. Käynnistysvaihe alkaa vuonna VVVV ja päättyy vuonna VVVV, minkä jälkeen toteutus täydessä laajuudessa. Hallinnointitapa (hallinnointitavat)[7] ý Suora keskitetty hallinnointi, josta vastaa komissio. ý Välillinen keskitetty hallinnointi, jossa täytäntöönpanotehtäviä on siirretty ¨ toimeenpanovirastoille ý yhteisöjen perustamille elimille[8] ¨ kansallisille julkisoikeudellisille yhteisöille tai julkisen palvelun tehtäviä hoitaville yhteisöille ¨ henkilöille, joille on annettu tehtäväksi toteuttaa Euroopan unionista tehdyn sopimuksen V osaston mukaisia erityistoimia ja jotka nimetään varainhoitoasetuksen 49 artiklan mukaisessa perussäädöksessä ¨ Hallinnointi yhteistyössä jäsenvaltioiden kanssa ¨ Hajautettu hallinnointi yhteistyössä kolmansien maiden kanssa ¨ Hallinnointi yhteistyössä kansainvälisten järjestöjen kanssa (tarkennettava) Jos käytetään useampaa kuin yhtä hallinnointitapaa, huomautuksille varatussa kohdassa olisi annettava lisätietoja. Huomautukset: Hallinnoinnista vastaavat komission yksiköt ja F4E. Komissio edustaa Euratomia sekä ITER-organisaation että F4E:n hallintoelimissä. HALLINNOINTI Päätöksen täytäntöönpanosta huolehtivat komissio ja F4E, jonka kautta hoidetaan Euratomin osuus ITER-hankkeesta ja muista ITERiin liittyvistä toimista, kuten Japanin kanssa toteutettavista laajemman lähestymistavan toimista. Komissio osallistuu Euratomin puolesta F4E:n ja ITER-organisaation päätöksentekoelimiin: 1) Komissio osallistuu ITER-neuvoston, sen tieteellis-teknisen neuvoa-antavan komitean (STAC) ja neuvoa-antavan hallintokomitean (MAC) työhön; 2) F4E:n jäsenenä komissio osallistuu sen hallintoneuvostoon, hallitukseen, neuvoa-antavaan tekniseen paneeliin, hallinto- ja rahoituskomiteaan ja työvaliokuntaan. Seuranta- ja raportointisäännöt Seuranta ja raportointi perustuvat F4E:n ja ITER-organisaation soveltamiin hallinto- ja raportointisääntöihin, joissa edellytetään, että hallintoelimet hyväksyvät kaikki keskeiset asiakirjat. Näiden elinten kautta komissio seuraa ja tarkistaa asiakirjoja, joissa määritetään ITER-hankkeen toteuttamiseen liittyviä toimia. F4E ottaa käyttöön hankkeen johtamis- ja raportointiprosessin, johon yhdennetään kaikki hallintoneuvostolle raportointiin liittyvät näkökohdat. Heinäkuun 12. päivänä 2010 annettujen neuvoston päätelmien mukaisesti F4E raportoi neuvostolle edistymisestä kulujen hillitsemistä ja säästöjä koskevan suunnitelman toteutuksessa sekä F4E:n ja ITER-hankkeen toiminnan tuloksista ja johtamisesta. Se raportoi myös sen vuosittaiseen talousarvioon otettujen toimien toteuttamisesta. F4E on näiden neuvoston päätelmien johdosta nimennyt riippumattoman asiantuntijan, joka arvioi hankkeen edistymistä laadittujen raporttien pohjalta ja antaa vuosittain lausuntonsa F4E:n hallintoneuvostolle ja kilpailukykyneuvostolle. F4E ja komissio ovat allekirjoittaneet hallinnollisen sopimuksen, jossa määritellään yksityiskohtaiset menettelyt ja ehdot, joita sovelletaan yhteisön rahoitusosuuden siirtämiseen F4E:lle. Hallinnointi- ja valvontajärjestelmä Komissio on mukana ITER-organisaation ja F4E:n päätöksentekoelimissä. Komissio seuraa ja tarkistaa kaikki ITER-hankkeen tehokkaan toteuttamisen kannalta tarpeelliset aloitteet, etenkin varainhoitoon liittyvät aloitteet. Komission sisäinen tarkastusyksikkö (IAS) on vuodesta 2012 alkaen toiminut F4E:n sisäisenä tarkastajana IAS:n pääosaston ja F4E:n sopimien menettelyjen mukaisesti. Myös Euroopan petostentorjuntavirastolla (OLAF) on F4E:n ja sen henkilöstön suhteen sama toimivalta kuin komission yksiköiden suhteen. F4E:n hallinnoinnin osalta F4E:n hallintoneuvosto hyväksyi toukokuun lopulla 2011 komission aloitteesta joukon toimenpiteitä, joilla parannetaan F4E:n hallinnointia. Lisäksi 1. tammikuuta 2011 lähtien on otettu käyttöön uusi organisaatiorakenne, joka on enemmän hankesuuntautunut. F4E:n taloushallintoa koskevat säännöt vastaavat komission varainhoitoasetusta, ja niihin sisältyvät komission hyväksymiä vaatimuksia vastaavat julkiset hankintamenettelyt. F4E on vastuussa hallintoneuvostolleen sekä neuvostolle ja Euroopan parlamentille, joka myöntää vuosittain talousarvion toteuttamista koskevan vastuuvapauden neuvoston suosituksen pohjalta. Lisäksi Euroopan tilintarkastustuomioistuin tarkastaa F4E:n kahdesti vuodessa. Tilintarkastustuomioistuin antaa kertomuksen komissiolle, neuvostolle ja Euroopan parlamentille osana vuosittaista vastuuvapausmenettelyä. Sisäinen valvontakehys Sisäinen valvontakehys perustuu seuraaviin tekijöihin: 1. komission sisäisen valvonnan standardit, joita ITERistä vastaava pääosasto soveltaa tehdessään F4E:tä koskevia päätöksiä, etenkin varainhoitoon liittyviä päätöksiä 2. sisäisen valvonnan standardit, jotka F4E panee täytäntöön toteuttaakseen järjestelmällisiä valvontatoimia ja seuratakseen mahdollisten suositusten noudattamista 3. komission tekemä tekninen, taloudellinen ja poliittinen arviointi F4E:n ja ITERin toimista 4. hankintojen ennakkotarkastukset sekä jälkitarkastukset. Riskejä arvioidaan säännöllisesti ja töiden edistymistä ja resurssien kulutusta seurataan säännöllisesti määriteltyjen tavoitteiden ja indikaattoreiden pohjalta. 2.2.2. Odotettu väärinkäytösten riski F4E:hen liittyy sen toimien luonteesta johtuva taloudellinen riski (suuret ja monimutkaiset luontoissuorituksina tehtävät hankinnat, joihin liittyy suuri tekninen riski). Tilanteen parantamiseksi käyttöön on otettu toimenpiteitä, joilla F4E:n toimintaa voidaan seurata ja valvoa paremmin. Komissio ja F4E aikovat jatkossakin määritellä tämän hankkeen toteuttamiseen liittyviä riskejä, etenkin kustannusten osalta, ja toteuttavat parhaaksi katsomiaan toimenpiteitä riskien hallitsemiseksi ja lieventämiseksi. 2.3. Toimenpiteet petosten ja sääntöjenvastaisuuksien ehkäisemiseksi ITER-hankkeen toteuttamisesta ja talousarviosta vastaava komission pääosasto on sitoutunut torjumaan petoksia komission petostentorjuntastrategian mukaisesti (KOM(2011) 376, 24.6.2011). F4E vastaa sopimusten, avustusten ja niihin liittyvien maksujen hallinnollisesta seurannasta. Komissio ja F4E ottavat huomioon Euroopan unionin taloudelliset edut etenkin Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 ja varainhoitoasetuksen 53 artiklan a alakohdan mukaisesti. F4E laatii jälkitarkastusstrategioita, joilla arvioidaan tilien perustana olevien toimien laillisuutta ja asianmukaisuutta. Euroopan petostentorjuntavirastolla (OLAF) on F4E:n ja sen henkilöstön suhteen sama toimivalta kuin sillä on komission yksiköiden suhteen. 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat Uudet perustettaviksi esitetyt budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moniv. rahoitus­kehyksen otsake || Budjettikohta || Määrä­rahalaji || Rahoitusosuudet || JM/EI-JM || EFTA-mailta || ehdokas­mailta || kolman­silta mailta || Varainhoito­asetuksen 18 artiklan 1 kohdan aa alakohdassa tarkoitetut rahoitusosuudet Otsake 1 || 08 01 05 21 Tutkimus- ja innovaatio-ohjelmia toteuttaviin virkamiehiin ja väliaikaisiin toimihenkilöihin liittyvät menot – ITER-ohjelma* 08 01 05 22 Tutkimus- ja innovaatio-ohjelmia toteuttava ulkopuolinen henkilöstö – ITER-ohjelma* 08 01 05 23 Tutkimus- ja innovaatio-ohjelmien muut hallintomenot – ITER-ohjelma* 08 04 01 ITER-laitteistojen rakentaminen, käyttäminen ja hyödyntäminen –Eurooppalainen ITER-yhteisyritys – ”Fusion for Energy” (F4E) || JM/EI-JM || EI || EI || KYLLÄ || KYLLÄ *- Budjettikohdan tarkka numero määritellään myöhemmin. 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin Käypinä hintoina – milj. euroa (kolmen desimaalin tarkkuudella) || || || vuosi 2014[9] || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || vuodet >2020 || YHTEENSÄ || || || || || || || || || Budjettikohdan numero 08 04 01 || Sitoumukset || (1) || 720,882 || 881,858 || 319,853 || 317,241 || 289,125 || 260,929 || 125,127 || || 2.915,015 Maksut || (2) || 78,179 || 150,000 || 180,000 || 300,000 || 460,000 || 570,000 || 460,000 || 716,836 || 2.915,015 || || || ITER-ohjelman määrärahoista katettavat hallintomäärärahat[10] || || || || || || || || || Budjettikohdan numero 08 01 05 21 08 01 05 22 08 01 05 23 || || (3) || 5,128 0,133 1,846 || 6,477 0,979 2,610 || 6,606 0,999 2,662 || 6,738 1,019 2,715 || 6,874 1,039 2,769 || 7,135 0,935 2,826 || 7,278 0,954 2,882 || || 46,236 6,058 18,310 Otsakkeeseen 1 kuuluvat määrärahat YHTEENSÄ || Sitoumukset || =1+3 || 727,989 || 891,924 || 330,120 || 327,713 || 299,807 || 271,825 || 136,241 || || 2.985,619 Maksut || =2+3 || 85,286 || 160,066 || 190,267 || 310,472 || 470,682 || 580,896 || 471,114 || 716,836 || 2.985,619 * 3.2.2. Arvioidut vaikutukset toimintamäärärahoihin ¨ Ehdotus/aloite ei edellytä toimintamäärärahoja. ý Ehdotus/aloite edellyttää toimintamäärärahoja seuraavasti: Maksusitoumusmäärärahat, milj. euroa (kolmen desimaalin tarkkuudella) Tavoitteet ja tuotokset ò || || || 2014 || 2015 || 2016 || 2017 || 2018 || 2019 || 2020 || YHTEENSÄ TUOTOKSET Tyyp­pi[11] || Keski­määr. kus­tan­nukset || Lukumäärä || Kus­tannus || Lukumäärä || Kus­tannus || Lukumäärä || Kus­tannus || Lukumäärä || Kus­tannus || Lukumäärä || Kus­tan­nus || Lukumäärä || Kus­tannus || Lukumäärä || Kus­tannus || Luku­määrä yh­teensä || Kustan­nukset yhteensä ERITYISTAVOITE 1[12]… || || || || || || || || || || || || || || || || - tuotos* || || 416,430 || 1 || 720,882 || 1 || 881,858 || 1 || 319,853 || 1 || 317,241 || 1 || 289,125 || 1 || 260,929 || 1 || 125,127 || 7 || 2.915,015 Välisumma erityistavoite 1 || || || || || || || || || || || || || || || || KUSTANNUKSET YHTEENSÄ || 1 || 720,882 || 1 || 811,858 || 1 || 319,853 || 1 || 317,241 || 1 || 289,125 || 1 || 260,929 || 1 || 125,127 || 7 || 2.915,015 * ITER-hankkeen tuotoksena on F4E:n (Barcelonan toimisto) vuotuinen toimintakertomus, jossa kuvataan hankkeen etenemistä. 3.2.3. Arvioidut vaikutukset hallintomäärärahoihin 3.2.3.1. Yhteenveto ¨ Ehdotus/aloite ei edellytä hallintomäärärahoja. ý Ehdotus/aloite edellyttää hallintomäärärahoja seuraavasti: milj. euroa (kolmen desimaalin tarkkuudella) || vuosi 2014[13] || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || YH­TEEN­SÄ Monivuotisen rahoituskehyksen OTSAKE 1 || || || || || || || || Henkilöresurssit ohjelman (TTK) toteuttaminen || 5,261 || 7,456 || 7,605 || 7,757 || 7,913 || 8,070 || 8,232 || 52,294 Muut hallintomenot (TTK) || 1,846 || 2,610 || 2,662 || 2,715 || 2,769 || 2,826 || 2,882 || 18,310 OTSAKE 1 (TTK), välisumma || 7,107 || 10,066 || 10,267 || 10,472 || 10,682 || 10,896 || 11,114 || 70,604 F4E || || || || || || || || Henkilöresurssit || 34,300 || 37,800 || 38,600 || 39,400 || 40,200 || 39,900 || 39,500 || 269,700 Muut hallintomenot* || 6,900 || 7,300 || 10,400 || 7,500 || 7,700 || 7,900 || 8,100 || 55,800 OTSAKE 1 (F4E), välisumma || 41,200 || 45,100 || 49,000 || 46,900 || 47,900 || 47,800 || 47,600 || 325,500 * arvioidut määrät. OTSAKE 1 YHTEENSÄ || 48,307 || 55,166 || 59,267 || 57,372 || 58,582 || 58,696 || 58,714 || 396,104 3.2.3.2. Henkilöresurssien arvioitu tarve ¨ Ehdotus/aloite ei edellytä henkilöresursseja. ýEhdotus/aloite edellyttää henkilöresursseja seuraavasti: Arvio kokonaislukuina (tai enintään yhden desimaalin tarkkuudella) || vuosi 2014[14] || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 ||  ITER-hankkeen henkilöstötaulukkoon sisältyvät virat/toimet (virkamiehet ja väliaikaiset toimihenkilöt), jotka sisällytetään ITERin omaan henkilöstötaulukkoon otsakkeessa 1 Päätoimipaikassa 08 01 05 21 || 50 || 50 || 50 || 50 || 50 || 50 || 50 || || || || || || || || || || || || || || || || || || || || || || || || || ||  ITER-hankkeen ulkopuolinen henkilöstö (kokoaikaiseksi muutettuna) otsakkeessa 1[15] || 08.04.01 || AD-virkamiehet || 44 || 44 || 44 || 44 || 44 || 44 || 44 || Väliaikaiset AD-toimihenkilöt || 174 || 174 || 174 || 174 || 174 || 174 || 174 || AST-virkamiehet || 18 || 18 || 18 || 18 || 18 || 18 || 18 || Väliaikaiset AST-toimihenkilöt || 26 || 26 || 26 || 26 || 26 || 26 || 26 || sopimussuhteiset toimihenkilöt || 153 || 153 || 153 || 153 || 153 || 153 || 153 || kansalliset asiantuntijat || 7 || 7 || 7 || 7 || 7 || 7 || 7 || - (yhteisyritys ITER-F4E (Barcelona) (*) || 422 || 422 || 422 || 422 || 422 || 422 || 422 || 08 01 05 22 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) || 15 || 15 || 15 || 15 || 15 || 15 || 15 || 10 01 05 22 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || || || Muu budjettikohta (mikä?) || || || || || || || || YH­TEEN­SÄ || 487 || 487 || 487 || 487 || 487 || 487 || 487 || 08 viittaa kyseessä olevaan toimintalohkoon eli talousarvion osastoon. ITER-hankkeen toteuttamisesta aiheutuvien hallintokustannusten (henkilöstö mukaan lukien) (F4E-yhteisyrityksen toiminta-avustuksen ulkopuolella) olisi noudatettava itse ITER-ohjelman toimintamäärärahoja. (*) Vuoden 2012 talousarvion kohdasta 08.04 01 rahoitetut 422 kokoaikaiseksi muutettua tointa. Kuvaus henkilöstön tehtävistä: Virkamiehet ja väliaikaiset toimihenkilöt || Päätoimipaikassa työskentelevä henkilöstö vastaa sekä Barcelonassa sijaitsevan hallinnointiviraston (F4E) toimien että niiden ITER-hankkeen toimien määrittelystä ja toteuttamisen seurannasta, joissa komissio edustaa eurooppalaisia kumppaneita. Barcelonassa sijaitsevassa hallinnointivirastossa (F4E) työskentelevä henkilöstö vastaa Euroopan osuudesta 27. maaliskuuta 2007 tehdyssä neuvoston päätöksessä 2007/198/Euratom vahvistettuun kansainvälisen ITER-organisaation työsuunnitelmaan liittyvissä hankinnoissa, urakkasopimuksissa ja talousarvion toteuttamisessa. Ulkopuolinen henkilöstö 3.2.4. Yhteensopivuus nykyisen monivuotisen rahoituskehyksen kanssa X Ehdotus/aloite on nykyisen monivuotisen rahoituskehyksen mukainen. ¨ Ehdotus/aloite edellyttää rahoituskehyksen asianomaisen otsakkeen rahoitussuunnitelman muuttamista. Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät. ¨ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista.[16] Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät 3.2.5. Ulkopuolisten tahojen rahoitusosuudet Ehdotuksen/aloitteen rahoittamiseen ei osallistu ulkopuolisia tahoja. ý Ehdotuksen/aloitteen rahoittamiseen osallistuu ulkopuolisia tahoja seuraavasti (arvio):* määrärahat, milj. euroa (kolmen desimaalin tarkkuudella) || vuosi N || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä Rahoitukseen osallistuva taho || || || || || || || || Yhteisrahoituksella katettavat määrärahat YHTEENSÄ || || || || || || || || * - Ulkopuoliset tahot voivat osallistua ohjelman rahoitukseen (kolmansien maiden ja Euratomin välisen yhteistyösopimuksen perusteella), mutta rahoituksen määrää ei vielä tiedetä. 3.3. Arvioidut vaikutukset tuloihin ¨ Ehdotuksella/aloitteella ei ole vaikutuksia tuloihin. ý Ehdotuksella/aloitteella on vaikutuksia tuloihin seuraavasti: ¨ vaikutukset omiin varoihin ý vaikutukset sekalaisiin tuloihin milj. euroa (kolmen desimaalin tarkkuudella) Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[17] vuosi N || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) Momentti 6XXX* || || || || || || || || *Budjettikohdan tarkka numero määritellään myöhemmin. Vastaava(t) menopuolen budjettikohta (budjettikohdat) käyttötarkoitukseensa sidottujen sekalaisten tulojen tapauksessa: 08 04 50 01 - Kolmansilta osapuolilta (jotka eivät kuulu Euroopan talousalueeseen) peräisin olevat määrärahat tutkimukseen ja teknologian kehittämiseen (2014–2020) 08 04 50 02 - Kolmansilta osapuolilta (jotka eivät kuulu Euroopan talousalueeseen) peräisin olevat määrärahat tutkimukseen ja teknologian kehittämiseen (ennen vuotta 2014) Selvitys tuloihin kohdistuvan vaikutuksen laskentamenetelmästä ”Eräät kolmannet maat voivat osallistua ITERin täydentävään rahoitukseen kyseisten maiden ja Euratomin välillä tehtyjen yhteistyösopimusten kautta. Laskentamenetelmästä sovitaan näissä yhteistyösopimuksissa, eikä laskentamenetelmä välttämättä ole sama kaikissa sopimuksissa. Useimmiten laskelmat perustuvat kyseisen kolmannen maan BKT:n ja jäsenvaltioiden BKT:n väliseen suhteeseen, ja tätä prosenttiosuutta sovelletaan kokonaisbudjettiin.” [1] KOM(2011) 48. [2] KOM(2011) 931. [3] Kyseisen artiklan mukaan ”Euratomin osuus suoritetaan perustamissopimuksen 7 artiklan nojalla toteutettavien tutkimus- ja koulutusohjelmien kautta”. [4] Neuvoston päätös 2007/198/Euratom, tehty 27 päivänä maaliskuuta 2007, eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle (EUVL L 90, 30.3.2007, s. 58). [5] ABM: toimintoperusteinen johtaminen; ABB: toimintoperusteinen budjetointi. [6] Sellaisina kuin nämä on määritelty varainhoitoasetuksen 49 artiklan 6 kohdan a tai b alakohdassa. [7] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html. [8] Sellaisina kuin nämä on määritelty varainhoitoasetuksen 185 artiklassa. [9] Vuosi n on ehdotuksen/aloitteen toteutuksen aloitusvuosi. [10] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [11] Tuotokset ovat tuloksena olevia tuotteita ja palveluita (esim. rahoitettujen opiskelijavaihtojen määrä tai rakennetut tiekilometrit). [12] Kuten kuvattu kohdassa 1.4.2 ”Erityistavoitteet”. [13] Vuosi n on ehdotuksen/aloitteen toteutuksen aloitusvuosi. [14] Vuosi n on ehdotuksen/aloitteen toteutuksen aloitusvuosi. [15] Sopimussuhteiset toimihenkilöt, vuokrahenkilöstö, nuoremmat asiantuntijat EU:n ulkopuolisissa edustustoissa, paikalliset toimihenkilöt, kansalliset asiantuntijat. [16] Katso toimielinten sopimuksen 19 ja 24 kohta. [17] Perinteiset omat varat (tulli- ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.